วันนี้มื้อกลางวันจัดหนักค่ะ ไม่รู้จะทานไรดี เลยมาที่ Food Hall ชั้น 5 The Emporium ค่ะ..ขึ้นมาเห็นอะไรก็อยากทานไปหมด เลยจัดมาซะ 2 อย่างซึ่งในนั้นคือ ข้าวขาหมูเซ็นหลุยส์นั่นเอง ไม่ทราบเหมือนกันนะคะว่าเป็นสาขาของร้านที่เซ็นหลุยส์ หรือซื้อ Franshine มากันแน่ไอ้เราก็ไม่ได้ถามค่ะ แต่ก็ทานมาหลายครั้งละเหมือนกันค่ะ..สำหรับวันนี้จัดหนักด้วยข้าวขาหมูเนื้อ หนัง ไส้ ขอเพิ่มผักดอง(ผักดองเพิ่มฟรีวันนี้..ปกติเพิ่มตังค์ 10 บาทนะคะ) สนนราคา 70 บาท(อู้ววววว!!!ที่นี่อาหารแพงจุง สมเป็นเอ็มโพเรี่ยมค่ะ) แต่ถึงราคาจะสูงเค้าก็ให้เยอะกันเลยทีเดียว รสชาติก็โอเค อร่อยใช้ได้ หมูกับไส้นิ่มมาก ออกหวานๆ เค็มๆ ราดน้ำส้มเพิ่มความเปรี้ยว ทานคู่กันกับผักดองและคะน้า อื้มมมม..เริ่ดคร้า!!!!ส่วนเมนูอื่นๆ ก็มีพวกข้าวหมูทอด, ข้าวคากิ, พวกคากิเปล่า, หมูทอดเปล่า, ขาหมูเปล่า, เพิ่มไข่, เพิ่มหมูได้หมดเลยค่ะ หากใครอยากลองก็มาทานกันได้นะคะ แอร์เย็นฉ่ำ อาหารอร่อยค่า!!!